Blog Posts - Weather Forecasting for South Africa
Vrydagoggend: 23 Maart 2018
Die koue front lyk redelik suid-wes van die Kaap en daar het reeds 'n redelike sterk kuslaag oor die Kaap ontwikkel. Die kuslaag sal al langs die kus opbeweeg en in die proses sal dit koeler word met mis langs die kusgebiede in die suid-weste. Die model maak nie veel van die koue front nie, en kan ten beste oornag vannag sy stert deur die Kaap swaai met kolle ligte reën, meestal teen die berge.. Die band reën vanoggend oor die binneland sal stadig oos skuif en ek dink die kanse is redelik goed dat die reën sal ophou deur die dag vanuit die weste.
Sit bly droog en warm in die weste, met 'n koel begin vanoggend, ons is nou amptelik in herfs, dus kan ons aanvaar dat nagte beter saal begin afkoel..
Donderdagaand: 22 Maart 2018
En steeds reën dit al die pad hier by my in die Moot, Na gistermiddag se vinnige 65mm is daar nou teen laatmiddag alweer 45mmn deur die reënmeter. En as ek so kyk na die reënval syfers oor Gauteng, net vandag se reën (gister sin uitgesluit) is daar baie min meters wat minder as 30-35mm wys… Dit is nou baie nat. Verlede Maart (2017) was ek gelukkig om 23mm te kry, die meeste plekke oor die binneland het baie min reën gekry en daar was talle plekke met geen druppel reën nie. In 1992 het ek vir die hele Maart slegs 1.8mm gekry, my maksimum was 385.8mm in Maart 1997. Vir nou staan ek vir die maand op sowat 140mm en dit reën nog steeds,. Reeds 40mm by my 35 jaar norm vir Maart verby.
Daar is hopeloos teveel stasies om almal by die naam te noem. Suid-wes van Thabazimbi het die totaal nou gegroei tot 69mm, en Ellisras staan nou op 23mm, Dan is daar sowat 6 weerstaies vanaf Sasolburg tot noord van Vereeniging en nie een wys minder as 42mm nie. Potchefstroom doen ook goed en staan op 28.2mm. Standerton se kant toe sien ek totale van 16-20mm en dit reën nog steeds. Noord van Kroonstad is daar ook al 'n netjiese 64.6mm, Brandfort 30mm plus, en dan Luckhof in die suid-wes Vrystaat op 'n netjiese 26mm. Dit reën redelik goed oor die grootste deel van KZN, maar vir die streek nie uitsonderlik baie nie, die beste wat ek sien is 37.8mm by Newcastle, in alle gevalle wat ek nou genoem het reën dit nog steeds @ 6nm.
Al die dele wat ek met groen omkring het is sommer net lekker geel perske reën, daar is wel kolle wat ek met rooi omkring het wat moontlik swaarder reën kan maak by tye en kan ook gepaard gaan met donderstorms. Die kol (een van) net noord-wes van PTA, het nog baie water om uit te gooi sou die kol oor ons beweeg gaan dit sommer nog baie reën vannag. My hoop is egter dat die band reën oos sal uitbrei na die sentrale en noordelike dele van Limpopo.
Dan kan julle maar glo wat die manne en dames sê oor reën in die noorde van Namibië, daar val groot reën, en strek tot oor die Caprivi.
Ek kan maar net herhaal wat ek vanoggend gesê het, die bolugtrog beweeg oor Gauteng oornag, dus nog aan en af reën vir vannag tot môreoggend met bietjie opklaring uit die weste teen môre namiddag Die reënband skuif dan deur na die oostelike hoëveld en die Laeveld, en ja daar is ook plekke wat al sopnat is (alreeds) In meeste gevalle val daar goeie reën in die opvang gebiede van die Vaalrivier, Vaaldam, en onthou dit neem 'n dag of twee vir water by die dam uit te kom. Met nog sowat 50mm moontlik oor die streke is daar 'n goeie kans dat Vaaldam vol kan word voor die einde van die maand..
Ek gaan eers groet uit 'n baie nat Pretoria, en terwyl ek skryf begin dit sommer weer hard reën….
Lekker aand, geniet die reën….
Donderdagoggend: 22 Maart 2018
Eliakim is nou was-gewees.. nou net 'n koue front stadig oppad Australië toe…
Wel, ek wou- wou al kla die maand omdat ek so min reën kry, vanoggend is my mond te vol water om te skinder…. 56mm in 2ure se tyd gistermiddag en sederdien, reën dit nog al die pad. Net oornag staan die totaal alweer op 12mm, en skielik is my maand totaal nou 106mm, 6 mm meer as my 35 jaar norm…
Ek het vanoggend die bolugtrog/amper laag in die bolug met donkerblou aangedui, die oppervlakte koue front is deur Oos-Londen en wig verder noord deur die dag. Dit gebeur net baie af en toe dat die bolug en oppervlakte so te sê in perfekte verhouding is vir goeie reën oor die binneland. Daar kan dus nog steeds goeie reën val soos die koue front inwig oor KZN, waar dit reeds nat is.
Die bolugversteuring maak dat die bolug onstabiel is, en vandag se snelleraksie sal wees as die koue lug van die koue front onder die vog inslaan wat julle nou sien. Ongelukkig net geldig vir plekke oos van die bolugtrog.
Dit reën goed en baie oor groot dele van Gauteng… die Vrysaat en KZN, edit gaan te lank neem om al die plekke uit te wys..
Gegewe die huidige projeksie verander nie, kan dit aan en af reën tot môreoggend voordat dit deels sal begin opklaar vanuit die weste.
Sommer lekker nat, maar onthou laagwater bruens sal of kan onder water wees, bly weg… duikweë waarvan die stormwater dreinerings nie skoon gehou is nie sal damme maak,, daar is talle voorbeelde wat julle kan sien..
Wees versigtig as julle op die paaie gaan… en geniet die reën.
Woensdagaand: 21 Maart 2018
Tropiese sikloon Eliakim het gekom en is nou weg, ver genoeg dat dou ou ons nie meer pla nie. Sien die foto vir Australië, die sikloon Markus het begin oor die noord-westelike hoed van die land as 'n sterk tropiese depressie, maar nou kan mens die oog van die storm sien. Die foto dek 'n groot gebied, wat beteken foto's van die storm van nader sal 'n massiewe sikloon uitwys. Die storm beweeg in 'n westelike rigting. Dit lyk of die storm nie die gebied waters sal bereik van Mauritius of Reunion.
Klomp buie en storms oor die land maar uitgesluit enkele kolle lyk dit te rof nie. Die oranje kol op die noord grens van Swaziland is 'n kwaai konvektiewe storm.. Ja, ek hoor en sien weerlig en donder en hier het al 0.2mm geval maar op die oomblik niks nie.
Die koue front het druppels gemaak in die Theewaterskloofdam gebied, 2 stasies met 0.4mm en een suid van die dam staan op 0.6mm Swellendam se totaal het aangeskuif na 15.6mm en George kan nou al spog met 5 -6mm.. PE se kant toe is dit nog net druppels. Dan reën dit meestal ligweg in die Bultfontein gebied met 3.2mm (reën nog steeds) en Welkom se kant toe staan op 5.6mm. Goeie syfers by Delmas 16-18mm , en dan oos van die lughawe (OR Tambo) is daar 24-26mm.
Op die foto is dit duidelik dat daar buie en donderbuie voorkom oor noord Namibië, en Rundu staan nou laatmiddag al op 18.6mm en dit reën nog steeds.
Die koue front nou suid van die land gaan môre uit die suid-ooste en ooste inslaan oor KZN en die noord-oos Vrystaat, die koue front lyk nie so kwaai soos die een wat die naweek daar deur is nie, ongeag, met die inkap van die koue front kan daar kolle hael voorkom. Ek sê nie dit gaan hael nie, d is net 'n kans, hou jou motor vir veiligheid onder dak…
Die toestande verbeter vir 'n goeie kans en verspreiding van reën oor meeste van die sentrale en noordelike binneland vanaf môre… en kan ook uitbrei na die Laeveld en Limpopo…
Woensdagoggend: 21 Maart 2018 (nou is dit herfs!!)
Tropiese sikloon Eliakim verswak al verder en word nou beskou as 'n ex tropiese depressie… Met die sikloon Wat weg beweeg maak dit die pad oop vir vog om uit die noorde oor die land in te beweeg, meat reeds buie wat in die Windhoek gebied voorkom vanoggend. Dan kan julle self sien, al die dele met groen omkring waar daar reeds bewolkte weer voorkom vanoggend met ligte buie reën, selfs een of twee storms in die streke nie onmoontlik nie. Die koue front het oornag oor die Kaap beweeg maar ai, slegs 0.4m aan die weste kant van Tafelberg. Die koue front beweeg oor die tuinroete vanoggend waar Swellendam streek reeds 4.4mm aangeteken het en dit reën nog steeds ligweg.
Saam met die koue front is daar ook 'n bolugversteuring, (wat is bolugversteuring? = dit is wanneer daar 'n effense laagdruk gebied vorm op ongeveer 20,0000ft bokant seevlak = onstabiele toestand in die bolug = 'n beter verspreiding van reën. Die beste vorm van bolug toestande is wanneer daar 'n geslote laag vorm in die bolug. Die versteuring is nie fantasties nie maar word beter deur die dag en beweeg stadig van wes na oos oor die land. M.a.w die toestande vir reën is goed tot baie goed oor die sentrale binneland, ingesluit die oostelike en noord-oostelike dele van die Noord-Kaap en dan in tyd ook verder noord na Gauteng en die Limpopo, asook KZN en die oostelike hoëveld plus Laeveld..
Vir Maart is dit 'n billike kombinasie, dus as reën jou gaan pla, maak 'n plan om klaar te maak waarmee jy besig is, dat wanneer dit begin reën jy/sy dit kan geniet…. Soms, kan so 'n versteuring maak dat daar kolle en strepe hael ook kan voorkom… so net vir ingeval, hou jou motor onder dak…
21 Maart (elke jaar) dat word dit lente in die noordelike halfrond en ons herfs begin.. Daar gaan nou 'n paar wees wat sê astrologies is dit 'n klompie ure die kant toe of daai kant toe, 'n jaar is 365'1/4 dag, wat vir ons elke 4 jaar 'n skrikkeljaar (Februarie dan 29 dae) gee, dan trek dit die datums weer reg, as norm gebruik ons 21 Maart (Herfs) 21 Junie (mid-winter) 21 September (Lente) en dan 21 Desember mid-somer.
Dit is dit vir nou, geniet die vakansie dag….
Dinsdagaand: 20 Maart 2018
Tropiese sikloon Eliakim is nou nog verder suid en is klaar besig om die eienskappe van 'n koue front tea begin aanneem…
'n Baie billike verspreiding van reën/storms oor die sentrale binneland, oor Gauteng tot by Polokwane. (In die noorde sien ek nog net weerlig en donder maar nog nie reën nie.
A heaven sent 36.8mm wonderful. Lots of small hail. ... total for March stands at 78.2mm ... Dele van JHB..
Hier by my 7.4mm en bring my totaal vir die maand op 37.4mm te staan, ver agter dele van JHB…. En ek het nog 'n lang pad om te loop na my 30 jaar gem. reën vir Maart van 100mm…
Reën wat ek op die grond sien tot amper 6nm: Bloemfontein 10.8mm , Bultfontein (Vrystaat) 17.2mm, Boshof 18.2mm, Carolina 16.8mm, kort duskant Belfast 38.6mm en dan sekerlik sowat 20 stasies wat almal meetbare reën wys. Soos julle kan aflei is daar nog heelwat storms/buie oor die sentrale binneland en daar is sekerlik nog 'n kans vir reën oor Gauteng oornag, so ook die oostelike dele van Noord-Wes, dele van KZN asook die oostelike hoëveld.
Die koue front suid-wes van die Kaap het nie veel om die lyf nie, ongeag, die stert van die koue frsp0nt kan oornag sy stert die Kaap sleep met kolle ligte reën, skraal kans, maar 'n kans… Die hoog (Atlantiese hoog) wig môre sterk suid van die land in, met aanlandige vloei weer oor die suidkus (Kaapse suidkus) met kolle en strepe reën oor die tuinroete en ook heelwat kouer. Dan is daar ook 'n nuwe bolugtrog wat oor die westelike dele van die land ontwikkel wat beteken die storms kan môre verder wes ontwikkel as wat vandag die geval was. Die lyn van storms behoort te begin vanaf Upington, miskien De Aar af na die binneland van die Oos-Kaap.
Toestande soos julle self kan sien lyk nog steeds goed oor noord Namibië en kan môre net nog beter lyk en ook verder suid oor die land ontwikkel. Ek het op gesigblad gelees van baie reën in die Grootfontein streek.
In die algemeen bly toestande dus gunstig vir storms/buie oor die binneland, en met die groot damme se vlakke wat almal styging toon, kan nog reën baie help om die damme vol te kry voor die winter ons beet kry..
Dit is dit vir nou, lekker aand verder
Dinsdagoggend: 20 Maart 2018
Temperature, veral die dele wat wolkloos bly oornag, koel al sterker af, nog nie om te erg kom-kommer maar neem kennis… Die tropiese laag Eliakim beweeg verder suid en oos, dus word die invloed van die laag al minder oor die volgende klompie dae.
Die koue front suid-wes van die Kaap lyk vir baie swak die model wil-wil 'n noord-wester wys by die Kaap maar ek dink as daar iets val in die Kaap, ten vroegste, vannaand, gaan dit nie veel wees nie.
Vanoggend is daar storms naby Kroonstad, sien groen omkring, en daar het amper 3mm geval en dit het nog noord van die streek gereën. Dan is dit nog steeds meestal bewolk oor die noordelike dele van Namibië, en dele wat ek met groen omkring het, is waar daar alreeds vanoggend buie voorkom.
Binne die geel lyne wat ek ingetrek het is daar voldoende vog dat met die hitte van die dag daar weer enkele storms kan ontwikkel, mik en druk, en is jy gelukkig kry jy vanmiddag 'n lekker storm met reën oor jou plaas of jou deel van die dorp.
Dan is daar enkele kolle met mis oor die Lae en Hoëveld vanoggend met beperkte sig, maar behoort vinnig weg te brand. In die weste van die land, met sonnige weer gaan weer skerp opwarm deur die dag..
Dit is dit vir nou. Lekker dag….
Maandagaand: 19 Maart 2018
Stadig maar seker is Eliakim besig om weg te beweeg, hoe verder weg hoe beter vir ons in die binneland.
Daar is een of twee mik en druk storms oor Gauteng maar lyk nie na veel nie, Delmas se kant sien ek 4-8mm, nie niks reën, beter as niks…
Die kolle wat ek met groen omkring het is waar daar 'n paar storms is, as ek sê storms dan bedoel ek storms en noodwendig reën nie, daar is wel 'n klompie plekke met meetbare druppels maar tot nou toe nog meestal minder as 1mm.
Dit lyk redelik goed oor noord-Namibië en daar kan kolle wees met goeie reën.
Die volgende koue front behoort sy stert weer deur die Kaap te sleep later môre, miskien so 1-2mm, dalk 'n raps meer teen die berge, dit is 'n skraal kans… Die wind behoort meer noord-wes te word vir die oggend en dan suid-wes later môremiddag as die koue front daar oor beweeg, net 'n troos koue front…..
Die oppervlakte trog lê mooi oor die sentrale binneland môremiddag, en daar is effens meer lewe in die bolug, dit kan moontlik aanleding gee tot 'n beter kans vir storms oor groter gebiede maar is nog steeds nie algemene reën toestande nie, van 10% vandag na sowat 20-40% môre vanaf die sentrale Vrystaat, ooswaarts, en kan die sentrale en suidelike dele van JHB insluit, PTA het 'n kleiner kans, maar ;'n kans is sekerlik 'n kans wat beter is as geen kans nie. Die storms, veral nou Maart begin al om die ander dag in die Kimberley gebied, wat sover die maand baie goed doen as dit by reën kom, dit maak die pad oop dat die storms môre weer in die gebied kan ontwikkel en dan oos skuif in die namiddag en aand….
Wel, dit is die storie vir nou, lekker aand….
Maandagoggend: 19 Maart 2018
Tropiese sikloon Eliakim nog bedrywig langs die Madagascar ooskus.. dit bly 'n meneer van 'n storm….
Ons is regtig in 'n sekere sin, baie gelukkig om die reën te kon kry wat ons wel gekry het sover, die groot verskil is die bolug toestande aktief gebly het, maar, altyd 'n maar, daar is steeds kolle en strepe wat nie so goed gedoen het nie. Na al die kanse vir reën het Utrecht (KZN) sowat 34mm vir die maand en hier by my in die noorde van PTA slegs 30mm sover, my gemiddelde 30 jaar reën vir Maart is sowat 100mm. Maart is een van die moeilike maande as dit by reën kom, hier by my het ek al in die verlede bykans 400mm gekry maar my minimum is 1.6mm. Dit is van een na die ander uiterste. Net verlede Maart(2017) was daar kolle oor die Vrysaat wat geen reën kon aanteken nie, dit vir die hele maand. Die afgelope paar dae se goeie reën was nou baie goed vir die damme, maar ai, die hael het groot skade aangerig oor groot dele van die noord-oos Vrystaat, van die manne se oeste is 100% plat-geslaan… Na al die werk, trane en kostes om die oes op die land te kry, en dit word met een storm verwoes is nie lekker nie.
Daar is 'n swak koue front wat sy stert deur George swaai vanoggend en daar is 'n klein bietjie reën, sowat 0.2mm nie regtig baie om van te praat nie. Uit die foto sal julle kan aflei dat daar nog steeds 'n bank wolke oor dele van die land lê, nie uitsonderlike goeie bolug toestande nie, maar ongeag het Lichtenburg sowat 8mm gekry. Die dele wat ek met groen omkring het is waar daar vanoggend nog buie voorkom, meestal Botswana en dan ;n paar kolle oor noord Namibië. Die toestande het baie stabiel geword oor die sentrale Vrysaat asook dele oor die noord-oos Vrystaat waar daar kolle met digte mis voorkom.
Op gesigwaarde gee ek weer 'n kans, nie baie groot nie, vir mik en druk storms binne die geel strook wat ek ingetrek het. Die weste is meestal mooiweer. Lekker koel vanoggend, maar met 'n sonnige dag sal die temperature skerp toeneem.
Later in die week, wanneer die tropiese sikloon verkas, is daar effe beter bolug aksie oor die land, dit lyk nie meer so goed soos gister se vooruitsig nie, maar nog steeds goed genoeg vir 'n beter verspreiding van reën. Die koue front wat nou in die suid-westelike hoek vertoon (foto) skuif tot naby aan die Kaap môre, maar ai, ek sien bitter min koue lug in die ou se stert, ja, daar is 'n kans vir 'n bietjie reën vanaf môreaand, maar onthou die koue fronte sukkel om potensiaal te bereik.. en die een is nou glad nie uitsonderlik goed nie. Hou die verwagting aan die lae kant…